পুলিশ সূত্রে খবর, অভিযুক্ত যুবক সঞ্জয় কুমার সরকারের টাইপিস্ট পদে একটি চাকরি পাওয়ার জন্য প্রধানমন্ত্রীর দফতরের লেটারহেড এবং তাতে প্রধানমন্ত্রীর সই নকল করেন। সেই চিঠিতে দেখা যাচ্ছে সঞ্জয়ের শিক্ষাগত যোগ্যতা এবং টাইপিং স্পিড এর প্রশংসা করেছেন প্রধানমন্ত্রী নরেন্দ্র মোদী স্বয়ং! একাধিকবার বিভিন্ন সরকারি পরীক্ষা দিয়ে সুযোগ না পাওয়ায় অবশেষে এই ‘শর্টকাট’ বেছে নিয়েছিলেন বলে পুলিশকে জানিয়েছেন বিজ্ঞানে স্নাতক সঞ্জয়। একটি বেসরকারি সংস্থায় কর্মরত ছিলেন তিনি। এই অপরাধের ফলে সঞ্জয়কে গ্রেফতার করেছে বেলাগাভি থানার পুলিশ।